কাৰ্বি বিদ্ৰোহী সংগঠন কে এল এন এল এফ ( Karbi Longri NC Hills Liberation Front/ KLNLF ) সৈতে অহা ৩১ অক্টোবৰলৈকে যুদ্ধবিৰতিৰ ম্যাদ বৃদ্ধি কৰিছে চৰকাৰে।
গুৱাহাটীত অসমৰ গৃ্হ বিভাগৰ মুখ্য সচিব এল এচ চাংচনৰ লগত হোৱা আলোচনাত এই সিদ্ধান্ত লোৱা হয়।
সংগঠনটোৰ নেতা ৰিজাক দেৰা, ফুলক তেৰন আৰু সঞ্জিত কাথাৰে আলোচনাটোত ভাগ লয়।
২০১০ৰ পৰা ২০১৬ চনলৈ পি চি হালদাৰ, ২০১৭ত দীনেশ্বৰ শৰ্মা আৰু বৰ্তমান ৰ (RAW)ৰ বিশেষ আয়ুক্ত এ' বি মাথুৰ শান্তি আলোচনাৰ মধ্যস্থতাকাৰী হিচাপে আছে।
উল্লেখযোগ্য যে চৰকাৰৰ স্বাৱলম্বন আঁচনিৰ অধীনত ৫০% ভৰ্তুকিৰে ৭০ গৰাকী কে এল এন এল এফ সদস্যই ১ লাখ টকাকৈ ঋণ লাভ কৰিব। সংগঠনটোৰ শিবিৰত দক্ষতা বিকাশৰ প্ৰশিক্ষণো প্ৰদান কৰা হৈছে।
শেহতীয়াকৈ বিদ্ৰোহী সংগঠনৰ আলোচনাৰত সদস্যসকলৰ মাহিলী ভাত্তা কেন্দ্ৰীয় চৰকাৰে ৩ হাজাৰৰ পৰা ৬ হাজাৰলৈ বৃদ্ধি কৰিছিল।
তাৰোপৰি চূড়ান্ত চুক্তি স্বাক্ষৰ হ'লে সদস্যসকলে পূৰ্বৰ ডেৰ লাখৰ পৰিৱৰ্তে এতিয়া ৪ লাখ টকাকৈ এককালীন সাহায্য লাভ কৰিব।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
